CELEX: 32008R0858
Language: ro
Date: 2008-09-01 00:00:00
Title: Regulamentul (CE) nr. 858/2008 al Comisiei din 1 septembrie 2008 de modificare a Regulamentului (CE) nr. 967/2006 de stabilire a normelor de aplicare a Regulamentului (CE) nr. 318/2006 al Consiliului privind producția peste cotă în sectorul zahărului

2.9.2008   
            
            
               RO
            
            
               Jurnalul Oficial al Uniunii Europene
            
            
               L 235/7
            
         
      REGULAMENTUL (CE) NR. 858/2008 AL COMISIEI
   
   din 1 septembrie 2008
   de modificare a Regulamentului (CE) nr. 967/2006 de stabilire a normelor de aplicare a Regulamentului (CE) nr. 318/2006 al Consiliului privind producția peste cotă în sectorul zahărului
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 318/2006 al Consiliului din 20 februarie 2006 privind organizarea comună a piețelor în sectorul zahărului (1), în special articolul 13 alineatul (2) și articolul 40 alineatul (1) litera (c),
   întrucât:
   
               (1)
            
            
               Articolul 10 din Regulamentul (CE) nr. 967/2006 al Comisiei (2) prevede că statele membre transmit Comisiei o serie de comunicări privind cantitățile de materie primă industrială livrate pentru prelucrare. Pentru a evita numărarea acestor cantități de două ori și a asigura o aplicare uniformă în toate statele membre vizate, este de dorit să se precizeze modalitățile în care trebuie efectuate comunicările respective.
            
         
               (2)
            
            
               Trebuie precizate codurile de nomenclatură vamală pentru siropurile tartinabile și siropurile pentru producerea de „rinse appelstroop” care figurează în anexa la Regulamentul (CE) nr. 967/2006, pentru a asigura aplicarea corectă a articolului 13 alineatul (2) al doilea paragraf litera (a) din Regulamentul (CE) nr. 318/2006 cu privire la aceste produse.
            
         
               (3)
            
            
               Experiența acumulată de la punerea în aplicare a noilor dispoziții, în urma reformei din sectorul zahărului în ceea ce privește utilizarea zahărului industrial în industria chimică și farmaceutică, demonstrează că, la lista de produse din anexa la Regulamentul (CE) nr. 967/2006, trebuie adăugate ceara pentru depilat, încadrată la codul NC 3307 90 00, și balsamurile pentru țesături, încadrate la codul NC 3809 91 00.
            
         
               (4)
            
            
               Prin urmare, este necesară modificarea în consecință a Regulamentului (CE) nr. 967/2006.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului de gestionare a zahărului,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 967/2006 se modifică după cum urmează:
   
               1.
            
            
               Articolul 10 se înlocuiește cu textul următor:
               „Articolul 10
               Comunicările statelor membre
               Fiecare stat membru în cauză trebuie să comunice Comisiei:
               
                           (a)
                        
                        
                           până cel târziu la sfârșitul lunii mai, cantitatea de materie primă industrială, livrată între 1 octombrie și 31 martie precedent de către producătorii desemnați de statul respectiv;
                        
                     
                           (b)
                        
                        
                           până cel târziu la sfârșitul lunii noiembrie, pentru anul de comercializare precedent:
                           
                                       —
                                    
                                    
                                       cantitatea de materie primă industrială livrată de producătorii desemnați, defalcată în zahăr alb, zahăr brut, sirop de zahăr și izoglucoză;
                                    
                                 
                                       —
                                    
                                    
                                       cantitatea de materie primă industrială pentru care operatorii desemnați au adus dovada menționată la articolul 9 alineatul (2), cantitate defalcată, pe de o parte, în zahăr alb, zahăr brut, sirop de zahăr și izoglucoză și, pe de altă parte, în conformitate cu produsele menționate în anexă;
                                    
                                 
                                       —
                                    
                                    
                                       cantitatea de zahăr livrată în conformitate cu articolul 7 alineatul (3) de către producătorii desemnați de statul respectiv.”
                                    
                                 
                     
         
               2.
            
            
               Anexa se înlocuiește cu textul care apare în anexa la prezentul regulament.
            
         Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 septembrie 2008.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 58, 28.2.2006, p. 1. Regulamentul (CE) nr. 318/2006 urmează să fie înlocuit cu Regulamentul (CE) nr. 1234/2007 (JO L 299, 16.11.2007, p. 1) începând cu 1 octombrie 2008.
   
      (2)  JO L 176, 30.6.2006, p. 22.
   
      ANEXĂ
      
         
            „ANEXĂ
            
                        Cod NC
                     
                     
                        Descrierea mărfurilor
                     
                  
                        1302 32
                     
                     
                        – – Mucilagii și agenți de mărire a viscozității, derivați din roșcove, din boabe de roșcove sau din semințe de guar, chiar modificați:
                     
                  
                        1302 39 00
                     
                     
                        – – altele
                     
                  
                        ex 1702 90 95
                        ex 2106 90 59
                     
                     
                        – – sirop tartinabil și sirop pentru producerea de «rinse appelstroop».
                     
                  
                        2102 10
                     
                     
                        – Drojdii active
                     
                  
                        ex 2102 20
                     
                     
                        – – Drojdii inactive
                     
                  
                        2207 10 00
                     
                     
                        – Alcool etilic nedenaturat cu titru alcoolic volumic de minimum 80 % (bioetanol)
                     
                  
                        ex 2207 20 00
                     
                     
                        – Alcool etilic denaturat cu orice titru (bioetanol)
                     
                  
                        ex 2208 40
                     
                     
                        – Rom
                     
                  
                         
                     
                     
                        Preparate din soiurile utilizate pentru hrana animalelor:
                     
                  
                        ex 2309 90
                     
                     
                        – produse cu un conținut de materie uscată de minimum 60 % de lizină
                     
                  
                        29
                     
                     
                        Produse chimice organice, cu excepția produselor de la subpozițiile 2905 43 00 și 2905 44
                     
                  
                        3002 90 50
                     
                     
                        – – culturi de microorganisme
                     
                  
                        3003
                     
                     
                        Medicamente (cu excepția produselor de la pozițiile 3002, 3005 sau 3006), constituite din produse amestecate între ele, preparate pentru utilizări terapeutice sau profilactice, dar neprezentate sub formă de doze, nici condiționate pentru vânzarea cu amănuntul
                     
                  
                        3004
                     
                     
                        Medicamente (cu excepția produselor de la pozițiile 3002, 3005 sau 3006), constituite din produse amestecate sau neamestecate între ele, preparate pentru utilizări terapeutice sau profilactice, prezentate sub formă de doze sau condiționate pentru vânzarea cu amănuntul
                     
                  
                        3006
                     
                     
                        Preparate și articole farmaceutice menționate la nota 4 din prezentul capitol
                     
                  
                        3203 00 10
                     
                     
                        – Substanțe colorante de origine vegetală și preparate pe baza acestora
                     
                  
                        3203 00 90
                     
                     
                        – Substanțe colorante de origine animală și preparate pe baza acestora
                     
                  
                        ex 3204
                     
                     
                        – Substanțe colorante organice sintetice și preparate prevăzute la nota 3 din prezentul capitol, pe baza acestor substanțe colorante
                     
                  
                        ex 3307 90 00
                     
                     
                        Ceară pentru depilat
                     
                  
                        ex ex 35
                     
                     
                        Substanțe albuminoide; produse pe bază de amidon sau de fecule modificate; cleiuri; enzime, cu excepția produselor de la poziția 3501 și de la subpozițiile 3505 10 10, 3505 10 90 și 3505 20
                     
                  
                        ex ex 38
                     
                     
                        Produse diverse ale industriei chimice, cu excepția pozițiilor 3809 altele decât balsamurile pentru țesături încadrate la codul NC ex 3809 91 00 și a subpoziției 3824 60
                     
                  
                        3901-3914
                     
                     
                        – Forme primare
                     
                  
                        ex 6809
                     
                     
                        Articole din ipsos sau din compoziții pe bază de ipsos:
                        – planșe, plăci, panouri, dale și articole similare”